Kizz Daniel
Oluwatobiloba Daniel Anidugbe (an haife shi 1 ga watan Mayu shekarar 1987), wanda aka fi sani da Kizz Daniel (tsohon Kiss Daniel ),  mawaƙin Najeriya ne kuma marubucin waƙa. Ya yi suna a shekarar 2014 tare da waƙarsa ta farko, " Woju ". Ya sanya hannu kan yarjejeniyar rikodi tare da G-Worldwide Entertainment a cikin shekarar 2013, amma ya bar lakabin bayan taƙaddamar kwangilar da aka yi ta yaɗawa da kuma rikicin shari'ar a kotu.  Ya kafa laƙabin rikodin Fly Boy Inc a cikin watan Nuwamban 2017.

A ranar 8 ga watan Agustan shekarar 2022, ƴan sandan Tanzaniya sun kama Kizz Daniel a Dar es Salaam saboda gazawarsa. 

A ranar 3 ga watan Fabrairun 2023, Audiomack ne ya sanar da shi tare da Snazzy the Optimist, Asake da 1ucid a matsayin manyan masu fasaha da ke yawo.

Rayuwar farko da Ilimi  

An haifi Kizz Daniel da sunan sa na yanka wato Oluwatobiloba Daniel Anidugbe a Abeokuta, Jihar Ogun, Najeriya. Ya fito ne daga ƙaramar hukumar Abeokuta ta Arewa. Ya halarci Makarantar Grammar Abeokuta kuma yayi karatun jami'a a Jami'ar Agriculture ta Tarayya, Abeokuta, a 2013, inda ya yi digiri a kan Gudanar da Albarkatun Ruwa da Agrometeorology (Water Engineering).  Yayin da yake jami'a, ya yanke shawarar yin waƙa a matsayin sana'a tare da karatunsa.

Waƙar Buga  

A ranar 4 ga watan Mayu shekarar 2022, ya fito da wata waƙa mai taken "Buga".  Waƙar ta zama abin burgewa tare da ƙalubalen rawa a Instagram da TikTok tare da fitattun mutane ciki har da shugaban Laberiya, George Weah yana rawa da ita. Waƙar tayi tashe a ciki da wajen Najeriya.

Shu Peru 

Kizz Daniel ya fitar da wata sabuwar waƙa mai zafi, mai suna "Shu Peru" a ranar 12 ga Mayu shekarar 2023.

Wannan waƙar ta ja hankali mutane sosai a duniya, wanda ya kai idan mutum yaji waƙar indai mai jin waƙa ne , to bazai iya jurewa ba sai ya ɗan tattaka rawa. Kasancewar waƙar kiɗar ta nada daɗi ga sauti mai sarewa.

Waƙar "Shu Peru" tana nuna fasaha mai ban mamaki na Kizz Daniel da kuma salon kiɗa na musamman wanda hakan yasa ya samu miliyoyin magoya baya a duk duniya. Waƙar ta haɗu da abubuwa na Afrobeat, Afro-pop, da R&B na zamani, ƙirƙirar sauti mai ƙarfi da wanda babu shakka  Kizz Daniel yayi ƙoƙari sosai a waƙar.

Waƙar "Shu Peru" ta Kizz Daniel yanzu tana samuwa akan duk manyan dandamali sada zumunta. Magoya baya da masoyansa kuma za su iya kallon bidiyon kiɗan akan tashar YouTube ta Kizz Daniel.

Rayuwarsa a sirrance  

A ranar 1 ga Mayu shekarar 2021 ya samu ƴan 3 ƴaƴan nasa, sun haɗa da Jamal, Jalil, da Jelani, tare da babbar budurwarsa. Daga baya Kizz ya bayyana yadda ya rasa ɗaya daga cikin ƴaƴaansa guda uku, Jamal, bayan kwana huɗu da haihuwa, yayin da ya samu katafaren gida mai ɗaki biyu kowanne na Jalil da Jelani.

Discography 

Albums ɗinsa na Studio da EPs

 New Era (2016)
 No Bad Songz (2018)
 King of Love (2020)
 Barnabas (2021)
 Maverick (2023)

Kyaututtuka da lambar girma

Manazarta